Θέμα 2ο
2.1 Να γράψετε τον αριθμό κάθε μίας από τις παρακάτω προτάσεις και δίπλα στον αριθμό, τα γράμματα που αντιστοιχούν στη σωστή απάντηση.
Οι δυναμικές ή κινητικού τύπου αντλίες ταξινομούνται σε δύο κατηγορίες: Τις περιστροφικές αντλίες και τις αντλίες ειδικής επιδράσεως.
1. Ποιες από τις παρακάτω αντλίες ανήκουν στις περιστροφικές; Σημειώνεται ότι τρεις (3) από τις παρακάτω αντλίες θα περισσέψουν.
α. Περιφερειακής ροής ή στροβιλαντλίες
β. Ηλεκτρομαγνητικές
γ. Φυγοκεντρικές ή ακτινικής ροής
δ. Διαφράγματος
ε. Ακροφυσίου ή τζιφάρι
στ. Μεικτής ροής
ζ. Αξονικής ροής
2. Ποιες από τις παρακάτω αντλίες ανήκουν στις ειδικής επιδράσεως; Σημειώνεται ότι τρεις (3) από τις παρακάτω αντλίες θα περισσέψουν.
α. Μεικτής ροής
β. Υδραυλικού εμβόλου
γ. Πολλαπλών στροφείων
δ. Ακροφυσίου ή τζιφάρι
ε. Ηλεκτρομαγνητικές
στ. Φυγοκεντρικές ή ακτινικής ροής
ζ. Ανυψωτική με αέρα

2.2 Ο ρυθμός ροής της θερμότητας ενός εναλλακτήρα με αυλούς ή πλάκες, απ’ το υγρό με υψηλότερη θερμοκρασία στο υγρό με χαμηλότερη, είναι αποτέλεσμα διαφόρων παραμέτρων. Μπορείτε να αναφέρετε τρεις (3) από αυτές;

